**«Жылыойгаз» ЖШС-нің 2019 жылдың қорытындысы бойынша тұтынушылар мен өзге де мүдделі тұлғалар алдында реттеліп көрсетілетін қызметтерді ұсыну жөніндегі есебі.**

**1. «Жылыойгаз» ЖШС туралы жалпы ақпарат**

«Жылыойгаз» ЖШС ҚР табиғи монополияларды реттеу Агенттігінің Атырау облысы бойынша Департаменті директорының 19 наурыз 2009 жылғы №65-ЖҚ бұйрығына сәйкес **табиғи газды тұтынушыларға таратушы газ құбырлары арқылы тасымалдау қызметі** бойынша табиғи монополия субъектілерінің мемлекеттік тізімінің жергілікті бөліміне енгізілген болатын және осы саладағы қызметін 2009 жылдың 1 мамырынан бастады.

Серіктестік Жылыой ауданы тұтынушыларын көгілдір отынмен қамтамасыз етіп отырған бірден-бір мекеме, яғни «Теңізшевройл» ЖШС Теңіз кенішінен игеретін табиғи газды сатып алып, таратушы газ құбырлары арқылы тасымалдап, тұтынушылардың газ қондырғыларына дейін жеткізіп береді.

ҚР Табиғи монополиялар туралы Заңының 25 бап, 6 тармағына сәйкес Табиғи монополия субъектісі ағымдағы күнтізбелік жылдың 1 тамызынан және келесі күнтізбелік жылдың 1 мамырынан кешіктірмей тұтынушылар мен өзге де мүдделі тұлғалар алдында жарты жылдың және жылдың қорытындылары бойынша бекітілген тарифтік сметаның орындалуы туралы, бекітілген инвестициялық бағдарламаның орындалуы туралы, реттеліп көрсетілетін қызметтердің сапа мен сенімділік көрсеткіштерінің сақталуы және табиғи монополиялар субъектілері қызметінің тиімділік көрсеткіштеріне қол жеткізу туралы есептер беруді өткізеді.

Сонымен, бүгінгі күн тәртібі:

2019 жылдың қорытындысы бойынша бекітілген тарифтік сметаның және инвестициялық бағдарламаның орындалуы, сонымен қатар реттеліп көрсетілетін қызметтердің сапа мен сенімділік көрсеткіштерінің сақталуы және табиғи монополиялар субъектілері қызметінің тиімділік көрсеткіштеріне қол жеткізу туралы.

**2. Инвестициялық бағдарлама және оның орындалуы**

Департаменттің 31.10.2018 жылғы №144-НҚ бұйрығымен 2016-2020 жылдарға арналған, жалпы құны – 587 301,06 мың теңгені құрайтын инвестициялық бағдарлама бекітіліп, ол – Атырау облысы бойынша Энергетика және тұрғын үй-коммуналдық шаруашылық басқармасымен келісілді.

2019 жылға арналған инвестицялық бағдарлама:

1. Газ өткізу қуаттылығы 50000 текше метрді құрайтын автоматты газ тарату бекетін сатып алу үшін толық құнының қалған 50 пайызына төлем жасау;
2. АГТБ ауыстыру.

Автоматты газ тарату бекетін сатып алудағы басты мақсат:

1. Тозығы жетіп, физикалық және моральдық тұрғыда ескірген өндірістік активтерді жаңарту. Атап айтқанда, №1 автоматты газ тарату бекетін (АГТБ) заманауи тұрғыда жасақталған автоматты газ тарату бекетіне(АГТБ) ауыстыру.
2. Апаттардың санын азайту;
3. Тұтынушыларға газ құбырлары мен қондырғылары арқылы табиғи газды толассыз жеткізу;
4. Газ ысыраптарын азайту;
5. Тұтынушыларға көрсетілетін қызметтердің сапасын арттыру.

Инвестициялық бағдарламаның 2019 жылға жоспарланған шаралары орындалды, яғни, Серіктестік Газ өткізу қуаты 50000 текше метрді құрайтын автоматты газ тарату бекетін сатып алды және орнатты.

Яғни бұл - 2019 жылға бекітілген инвестициялық бағдарламаның орындалған жұмыстары.

***Слайд: 5 қосымша №1 нысан және жаңадан орнатылған АГТБ суреттері!***

**3. Тарифтік сметаның орындалуы**

ҚР Ұлттық экономика министрлігінің Табиғи монополияларды реттеу және бәсекелестікті қорғау комитетінің Атырау облысы бойынша Департаменті басшысының №16-НҚ бұйрығына сәйкес, 2016-2020 жылдарға «Жылыойгаз» ЖШС-нің таратушы газ құбырлары арқылы табиғи газды тасымалдау қызметі бойынша тарифтік сметасы түзетілермен бекітілген болатын.

***«Жылыойгаз» ЖШС-нің 2019 жыл қорытындысы бойынша таратушы газ құбырлары арқылы табиғи газды тасымалдау қызметінің тарифтік сметасының орындалуы***

***Слайд: 5 қосымша №2 нысан – тарифтік сметаның орындалуы!***

Жалпы бұл кестеде 2019 жылдың қорытындысы бойынша мекеме тарапынан реттеліп көрсетілетін қызметтерге, яғни тасымалдау тарифіне кеткен шығындар мен тасымалдау көлемінен түскен табыс көрсетілген. Тарифтік сметада көрсетілген кіріс пен шығындар кестесі Департаментпен бекітілген. Кіріс – тасымалдау тарифінен түскен сома. Шығындарға қысқаша тоқталып өтсек:

1. Реттеліп көрсетілетін қызметтер бойынша жұмыс жасайтын қызметкерлердің шығындары: жұмысшылардың еңбек ақысы, әлеуметтік салықтар, міндетті әлеуметтік медициналық сақтандыру, ҚР Еңбек Кодексіне сәйкес жұмысшылардың өз міндетін атқару барысында оны жазатайым оқиғалардан міндетті сақтандыру, еңбекті қорғау және техникалық қауіпсіздік шараларын сақтау мақсатында жұмысшыларымызға арнайы киім, аяқ-киім, арнайы қауіпсіздік құралдырымен қамтамасыз ету, іссапар шығындары және өндірістік қауіпсіздікке оқыту шығындары;
2. Қондырғыларымыз бен құрылғыларымыздың бірқалыпты жұмыс жасап тұруы үшін күрделі жөндеу және ағымдағы жөндеу жұмыстары жүргізіледі. Сонымен қатар амортизациясы есептеледі. Жөндеу жұмыстарына қажетті материалдар сатып алынады;
3. Қызмет көрсету барысында қолданылатын техникалардың шығындары тағы бар.
4. Автоматты газ тарату бекетінің тоқ жүйесіне техникалық қамту жұмыстары жүргізіледі.
5. Тарифтің шығындарының ішінде өндірістік шығындардан бөлек, әкімшілік шығындарда бар. Олар: салықтар, коммуналдық қызмет көрсетуші мекемелер шығындары (тоқ, су, байланыс құралдары, тұрмыстық қалдықтарды шығару қызметі, дезинфекция), банктік қызметтер тағыда сол сиякты слайдта көрсетілген шығындардың барлығыда реттеліп көрсетілетін қызметтерге жұмсалған.

***Тарифтен түскен пайда мен негізгі құралдарға есептелген амортизация –2019 жылға жоспарланған инвестициялық бағдарламаны орындауға жұмсалды.***

**4. 2019 жыл бойынша реттеліп көрсетілетін қызметтердің сапасы мен сенімділігі көрсеткіштерін сақтау туралы ақпарат 5 қосымшаның 3 нысаны бойынша слайдта көрсетілген.**

***Слайд; 5 қосымша №3 нысан***

**5. "Жылыойгаз" ЖШС-нің таратушы газ құбырлары арқылы табиғи газды тасымалдау қызметінің тиімділігі көрсеткіштеріне қол жеткізу туралы 2019 жылдың қорытындысы бойынша ақпарат**

***Слайд; 5 қосымша №4 нысан***

**6. 2019 жыл бойынша «Жылыойгаз» ЖШС-нің қаржылық экономикалық көрсеткіштері**

Жалпы кіріс- 1 928 424 мың тг;

Қызмет көрсетуге кеткен шығындар – 1 797 264 мың тг;

Салық салуға дейінгі пайда – 131 160 мың тг;

Корпоративтік табыс салығы – 18 424 мың тг;

Соңғы пайда – 112 736 мың тг.

**7. Табиғи газды тасымалдау көлемі**

«Жылыойгаз» ЖШС-нің негізгі қызмет түрі – **таратушы газ құбырлары арқылы табиғи газды тасымалдау.**

«Жылыойгаз» ЖШС бойынша 2019 жылға жоспарланған табиғи газды тасымалдау көлемі 124 000,00 мың текше метр.

|  |  |  |  |
| --- | --- | --- | --- |
| № | Тұтынушы санаты | ӨБ | Нақты көлемі |
| 1 | Жеке тұтынушылар | мың текше метр | 72 663,89 |
| 2 | Заңды тұлғалар | мың текше метр | 64 049,42 |
|  | **2019 жыл бойынша барлығы** |  | **136 713,31** |

**8. Тұтынушылармен жүргізілген жұмыстар туралы**

Серіктестік реттелетін қызметтеріне тұтынушылардың қол жеткізуіне тең жағдайды қамтамасыз ете отырып, таратушы құбырлары жүйесімен табиғи газды тасымалдау бойынша сапалы, уақытылы және қауіпсіз қызметтерді ұсыну арқылы Жылыой ауданы тұрғындарына мейлінше пайда келтіру мақсатын ұстанады.

Тұтынушылармен жүргізілген жұмыстарға тоқталып өтер болсақ:

1. Тұтынушылардан келіп түскен арыз, өтініш, хаттардың барлығы да ҚР «Жеке және заңды

тұлғалардың өтініштерін қарау тәртібі туралы» Заңының 8 бабына сәйкес төмендегідей мерзімде қаралады:

- Өзге субъектiлерден, лауазымды адамдардан ақпарат алу не жергiлiктi жерге барып тексеру талап етiлмейтiн жеке және (немесе) заңды тұлғаның өтiнiшi күнтiзбелiк он бес күн iшiнде қаралады.

- Өзге субъектiлерден, лауазымды адамдардан ақпарат алу не жергiлiктi жерге барып тексеру талап етiлетiн жеке және (немесе) заңды тұлғаның өтiнiшi күнтiзбелiк отыз күн iшiнде қаралады және ол бойынша шешiм қабылданады.

- Қосымша зерделеу немесе тексеру жүргiзу қажет болған жағдайларда, қарау мерзiмi күнтiзбелiк отыз күннен аспайтын мерзiмге ұзартылады, бұл туралы қарау мерзiмi ұзартылған күннен бастап күнтiзбелiк үш күн iшiнде өтініш берушiге хабарланады.

1. Серіктестік «бір терезе» принципімен жұмыс жасайды. Яғни, әр тұтынушы «бір терезе» арқылы барлық сұрақтарына нақты жауап ала алады, тапсырыстарын, арыз, шағым, ұсыныстарын бере алады, және техникалық шарт, келісім-шарт, техникалық құжаттар, анықтамалар, т.б. тиісті құжаттарды да ресімдеп ала алады. Нәтижесінде бұрынғыдай әр кабинетті жағалап, әр қызметкерді іздеп, әр қайсысына шаруасын түсіндіріп жүрудің қажеттігі жоқ.
2. Серіктестікте заман талабына сай электрондық құжатайналым IBM Notus бағдарламасы енгізіген. Сол арқылы тұтынушылардың тапсырыстары, арыз-шағымдары мен ұсынстары сол қабылданған мезеттен бастап бірден орындаушыға түседі. Нәтижесінде, Басшылық тұтынушыдан түскен тапсырыстардың, арыз-шағымдар мен ұсыныстардың орындалу уақыты мен деңгейін тікелей бақылап отырады.
3. Кезекте тұрған тұтынушылар арасында түсініспеушілік туындамас үшін Серіктестікте «электрондық кезек» жүйесі орнатылды. Нәтижесінде, әр тұтынушы алаңдамай өз кезегін сол жерде орнатылған теледидар арқылы көріп отырады.
4. Серіктестік, төлем жасау барысында тұтынушылардың уақытын үнемді пайдалану үшін терминалдар орнатты. Демек, тұтынушылар кассаға кезекке тұрмай, бірден терминал арқылы төлемдерін жасай алады.
5. Қауіпсіздік талаптарын сақтау, жылу беру маусымының басталуы және аяқталуы, төлемдерді қабылдау әдістері мен орындары, тұтынушыларға өткізілетін қоғамдық тыңдаулар, газ бағасы жөніндегі және т.с.с. әр түрлі мәтіндегі ақпараттарды Серіктестік аудан көлеміндегі бұқаралық ақпарат құралдарына хабарландыру, мақала ретінде үнемі жариялап келеді.
6. Жылу беру маусымы алдында газ қондырғыларын пайдалану ережесін аудан тұрғындарына түсіндіру мақсатында ағымдағы жылдың қыркүйек айының 01-і мен қазан айының 07-і аралығында қауіпсіздік іс-шаралары ұйымдастыру жоспарлануда. Айлық кезінде Майкөмген, Шоқпартоғай, Ақкиізтоғой, Қосшағыл, Тұрғызба, Жаңақаратон ауылдарына және Құлсары қаласында тұтынушылармен кездесіп, «Тұрмыста газды қауіпсіз қолдану», «Газ құралдарын пайдалану кезінде қауіпсіздікті сақтау» атты тақырыпта жиын-кеңестер өткізіледі.
7. Серіктестік, қызмет жүйесін заман талабына сай оңтайландыру мақсатында, «Мобильді қосымша» бағдарламасы да ағымдағы жылдың наурыз айынан бастап қолданысқа енгізілді. Яғни, тұтынушы өз ұялы телефонына «Мобильді қосымшаны» жүктеу арқылы кез келген уақытта өзінің тұтынған газ есебін, көрсетілген өзге қызмет, төлем ақылар жөнінде ақпараттарды көріп, төлем жасай алады, сонымен қатар, есеп құралының көрсеткіштерін жүктейді және ай сайынғы төлем шоттарын да жүктеп алу мүмкіндіктері бар.
8. Өткізу қызметі есепке алу аспабының көрсетімін Whatsapp арқылы қабылдау жұмыстары жүргізілуде. Бұл әдіс екі жақты тиімді болып табылады.

**9. Даму жоспары**

«Жылыойгаз» ЖШС болашақтада Жылыой ауданы тұтынушыларына көгілдір отынды толассыз жеткізу жұмысын жоғарғы дәрежеде жасауға жұмыстанады.

Серіктестікте, қолданыстағы жер үсті газ құбырларды жаңғырту және игерілмеген жаңа аймақтарын газдандыру жұмыстары жоспарланған. Атап айтсақ, Құлсары қаласындағы 5 ықшам ауданнан өндірістік аймақта орналасқан «Жылыойстройсервис» ЖШС-гі аралығында жер үсті орта қысымды қимасы 325 мм газ құбырын қайта жаңғырту жұмыстары жоспарланған. Жалпы ұзындығы 1 885,6 метр газ құбыры қимасы 110-315 мм полиэтилен құбырға ауыстырылып жердің астымен жүргізіледі.

Сонымен қатар, Жаңа-Қаратон, Тұрғызба, Қосшағыл елді-мекендерінде жаңа игерілмеген жерлерден жер телімдері бөлініп, жеке тұрғын үйлер салынып тағы да басқа өндірістік-әлеуметтік құрылыстардың көбеюіне байланысты жаңа газ жүйелерін тарту мен қосымша жаңа газ реттегіш қондырғылар орнату қажеттігі туындауда.

Одан кейін жаңадан салынатын «Атырау» ықшам ауданына ұзындығы 9500 метр төмен қысымды газ құбырын жүргізу жоспарлануда.

ҚР Табиғи монополияларды реттеу Агенттігінің басшысының 05.05.2015 жылғы №05-996 санды хатымен «Жылыойгаз» ЖШС-нің 2016-2020 жылдарға негізгі құралдар құнының өсуіне алып келмейтін күрделі жөндеу және ағымдағы жөндеу жұмыстары жоспарлануда. Олар:

* ШГРП реттеуішін ауыстыру;
* Ысырмаларды ауыстыру;
* Төменгі қысымды жер асты газ құбырын монтаждау жұмыстары;
* Компенсатор орнату және жөндеу жұмыстары;
* Төменгі қысымда газ құбарларына фланцтерді орнату;
* ШГРП манометрлерімен крандарын ауыстыру;
* ШГРП мен газ құбырларын сырлау;
* Орта және төменгі қысымды жерүсті газ құбырларына жөндеу жұмыстарын жүргізу.

Сонымен қатар, кез келген ескерту, мәлімдеме, хабарламаларды уақтылы алып, біліп отыру үшін ұялы телефонға смс-хабарлама ретінде жолдау қызметін қосылу жоспарлануда.

«Жылыойгаз» ЖШС 2021-2025 жылдарға таратушы газ құбырлары арқылы табиғи газды тасымалдау тарифін бекіту үшін Департаментке ұсыным дайындауда. Яғни, қолданыстағы тасымалдау тарифінің мерзімі 2020 жылдың желтоқсан айында аяқталады. Тасымалдау тарифін бекіту арқылы Серіктестік газ құбырлары мен қондырғыларын жаңарту мақсатында 5 жылға инвестициялық бағдарламасын дайындайды. Аталған жұмыстар бойынша алдағы уақытта бұқаралық ақпарат құралдары және қоғамдық тыңдаулар өткізулер арқылы халыққа толықтай жеткізетін боламыз.

**ҚОРЫТЫНДЫ**

«Жылыойгаз» ЖШС Жылыой ауданы аумағындағы газ таратушы ұйым болып табылады және өз қызметін Қазақстан Республикасының қолданыстағы заңнамасы негізінде жүзеге асырады. Кәсіпорынның негізгі қызметі – тауарлық газды таратушы газ құбырлары арқылы тасымалдау, яғни тұтынушыларды табиғи газбен толассыз қамтамасыз етіп отыру. Серіктестік Атырау облысындағы ең ірі ауданды көгілдір отынмен қамтамасыз етіп отырғандықтан, өз жауапкершілігін толық мойындайды.

Серіктестіктің күнделікті қызметі, соның ішінде тарифтерді өсіру, есепке алу аспаптарын кезекті тексеруден өткізу, техникалық қызмет көрсету мен тұтынушылардың пайдаланылған газ есебін жүргізу Қазақтан Республикасы аумағында әрекет ететін Заңнамалар, Ережелер мен Нұсқаулықтарға сай жүзеге асырылатынын қайталап каперлеріңізге беремін.

Назар салып тыңдағандарыңызға көп рахмет!

Ұсыныс, пікір, сұрақтарыңызға жауап беруге әзірмін.